Kementerian Pelaburan, Perdagangan dan Industri Malaysia

Kementerian Pelaburan, Perdagangan dan Industri (Tulisan Jawi: كمنترين ڤلابورن، ڤرداڬڠن دان ايندوستري) ialah sebuah kementerian di bawah kerajaan persekutuan Malaysia. Kementerian ini diberi tanggungjawab menyelia kegiatan perdagangan yang dijalankan oleh Malaysia di peringkat antarabangsa seperti import dan eksport selain menyelaras kegiatan dan dasar-dasar perindustrian negara ini. Dengan ibu pejabat di Kuala Lumpur, ia merupakan satu-satunya kementerian yang tidak berpindah ke pusat pentadbiran baru kerajaan persekutuan, Putrajaya. Hal ini berikutan keputusan kerajaan mengekalkan Kuala Lumpur sebagai pusat kewangan, ekonomi dan perindustrian kebangsaan. 

Kementerian ini yang ditubuhkan bermodelkan kementerian yang sama di Jepun mengetuai usaha-usaha penggalakan pelaburan asing di Malaysia melalui Lembaga Kemajuan Perindustrian Malaysia, agensi yang dipertanggungjawabkan kepadanya yang mempunyai pejabat di beberapa buah negara dagang utama Malaysia, seperti Amerika Syarikat, Jepun, Australia, United Kingdom dan Jerman. Selain itu, kakitangan MITI yang diketuai oleh seorang menteri mewakili negara ini dalam rundingan berkaitan perjanjian-perjanjian perdagangan dengan negara asing seperti Kawasan Perdagangan Bebas ASEAN (AFTA). 

Kementerian ini kini diketuai oleh Tengku Datuk Seri Zafrul Tengku Abdul Aziz.

Jabatan/Agensi
 Lembaga Pembangunan Pelaburan Malaysia
 Perbadanan Pembangunan Perdagangan Luar Malaysia
 Perbadanan Produktiviti Malaysia
 Pasukan Petugas Khas Pemudahcara Perniagaan (PEMUDAH)
 Perbadanan Perusahaan Kecil dan Sederhana Malaysia
 Bank Perusahaan Kecil dan Sederhana
 Pembangunan Industri Kewangan Malaysia
 Institut Automotif Malaysia
 Institut Keluli Malaysia

Ahli Eksekutif
Kementerian Perdagangan dan Industri ditubuhkan pada zaman Abdul Razak Hussein. 
Ianya dipisahkan kepada dua kementerian berbeza semasa zaman Mahathir Mohamad dan menjadi Kementerian Perdagangan Antarabangsa dan Industri Malaysia dan Kementerian Perdagangan Dalam Negeri dan Hal Ehwal Pengguna Malaysia.

Menteri

Lihat juga
 Menteri Pelaburan, Perdagangan dan Industri Malaysia

Pautan luar
 Laman web rasmi Kementerian Pelaburan, Perdagangan dan Industri Malaysia

Kementerian, jabatan dan agensi persekutuan Malaysia
Malaysia, Antarabangsa